Biden a aprobat trimiterea de militari în Europa de Est, inclusiv în România.
Președintele SUA, Joe Biden, a aprobat, oficial, trimiterea de noi trupe americane în Europa de Est pe fondul amenințării Rusiei. Desfășurarea trupelor va avea loc "zilele următoare", notează CNN. Pentagonul ar urma să anunțe că mii de militari americani suplimentari vor fi trimiși în Europa. Astfel, aproximativ 2.000 de soldați americani vor ajunge în Polonia și alte câteva mii în țările din sud-estul NATO, inclusiv în România.
Președintele Statelor Unite, Joe Biden, a aprobat, oficial, miercuri, trimiterea de trupe americane în Europa de Est, inclusiv în România. Decizia președintelui este o dovadă de implicare în apărarea aliaților europeni, care se simt amenințați de tensiunile dintre Rusia și Ucraina și de mișcarea de trupe rusești în apropierea acesteia.Desfășurarea trupelor americane ar urma să aibă loc în "zilele următoare", notează CNN. Iar, la ora 17 (ora României), se așteaptă ca Pentagonul să anunțe că trupele vor fi dislocate în locații din Europa. Astfel, vor fi trimiși aproximativ 2.000 de soldați americani în Polonia și alte câteva mii în țările din sud-estul NATO.În România, ar urma să fie trimiși peste 1.000 soldați americani.Președintele SUA anunța, în luna ianuarie, că va trimite un număr de militari americani în Europa de Est, în condițiile în care Rusia și-a intensificat poziția amenințătoare față de Ucraina. 8.500 de trupe, sub comanda NATO, au fost puse în alertă ridicată pentru o posibilă desfășurare în Europa. Purtătorul de cuvânt al Pentagonului, John Kirby, a spus că trupele vor fi disponibile în funcție de felul în care evoluează situația.Mișcările de trupe sunt menite să încerce să descurajeze Rusia să atace Ucraina și să evite războiul în Europa de Est, au spus oficialii americani. Alături de aceste mișcări, administrația Biden încearcă să găsească o soluție diplomatică, pregătind un val de sancțiuni economice în cazul în care Rusia atacă și autorizează transferul unor arme și al altor echipamente în Ucraina.Președintele Biden a semnat propunerile militare după ce s-a întâlnit, marți, cu secretarul Apărării, Lloyd Austin și cu președintele generalului, Mark Milley, al Armatei șefilor de stat major comun, au spus oficialii. Secretarul Apărării a discutat despre desfășurarea cu omologii săi din România, Germania și Polonia în ultima săptămână.Purtătorul de cuvânt al Pentagonului, John Kirby, a anunțat, oficial, decizia SUA de a disloca trupe suplimentare în Europa de Est. 2.000 de soldați americani vor ajunge în Germania și Polonia, iar 1.000 de soldați vor fi mutați, din Germania, în România.Potrivit oficialului, prin mutarea trupelor, în Europa de Est, SUA dorește să semnaleze Rusiei că este alături de aliații NATO de pe flancul estic. Aceste trupe nu sunt permanente."Statele Unite vor trimite trupe în Polonia, Germania și România. Aceste trupe nu sunt permanente, vor asigura o apărare robustă aliaților. 1.000 de soldați din Germania vor fi trimiși în România în zilele următoare. Este un escadron care se va putea muta rapid în diverse locuri. Aceștia vor descuraja eventuale agresiuni în statele aliate", a spus John Kirby.Pentagonul a precizat că dislocarea soldaților, în Europa, s-a produs în urma unor discuții bilaterale între SUA și aceste țări. Referitor la cele peste 8.000 de trupe din SUA, acestea nu sunt mobilizate, însă vor rămâne în stare de alertă în funcție de cum evoluează situația", a declarat Kirby.